Diari Oficial de la Generalitat Valenciana


Sumari del DOGV 1007, del 16-02-1989 (1989/813135)

ORDRE de 3 de febrer de 1989, de la Conselleria de Treball i Seguretat Social, per la qual es convoquen ajudes per a guarderies infantils laborals.
---------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/02/03/(2)/dof/vci/html**

### Dades del document

Número de DOGV
:   1007

Data del DOGV
:   16-02-1989

Secció del DOGV
:   DISPOSICIONS GENERALS

Número del document
:   1989/813135


Data del document
:   03-02-1989

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 3 de febrer de 1989, de la Conselleria de Treball i Seguretat Social, per la qual es convoquen ajudes per a Guarderies Infantils Laborals.  
El Reial Decret 2146/83, de 20 de juliol aprovà l'acord pel qual es traspassaren les funcions i serveis de l?Estat, en matèria de guarderies infantil laborals.  
L?annex a aquest Reial Decret establia que «s'entendran per guarderies infantils laborals aquelles definides en l'article primer de l?Ordre Ministerial de 12 de febrer de 1974».  
Conseqüentment cal, perquè siguen considerades jurídicament com a beneficiàries de les ajudes a concedir per a llur sosteniment, la qualificació i el registre per l?òrgan administratiu competent segons estableix l?Ordre Ministerial abans esmentada.  
D'altra banda, el Decret 117/83, de 6 d'octubre, del President de la Generalitat Valenciana assignà les competències per tal d'entendre sobre les funcions transferides a la llavors Conselleria de Sanitat, Treball i Seguretat Social a hores d'ara Conselleria de Treball i Seguretat Social (Decret 114/85, de 25 de juliol) del Consell de la Generalitat Valenciana.  
Per consegüent aquesta Conselleria de Treball i Seguretat Social cal que articule la normativa que possibilite la concessió de les subvencions durant aquest exercici, i en atenció d'aquests motius i fent ús de les facultats que em són conferides per la Llei 5/1983, de 30 de desembre, del Govern Valencià i el Decret 192/1985, de 9 de desembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Treball i Seguretat Social.  
ORDENE:  
Article primer. Concepte i Finalitat de les Ajudes.  
1. Les ajudes assignades a guarderies infantils es concediran en forma de subvencions a fi de cooperar-ne al sosteniment pels conceptes següents: despeses, alimentació i d'altres despeses de manteniment causades en el transcurs de l'any corrent.  
2. Les guarderies tindran com a finalitat la cura, guarda i desenvolupament de l?educació pre-escolar de fills menors de sis anys de dones treballadores o treballadores que no tinguen persones de la família que els atenguen. Seran equiparats a aquesta condició els desocupats inscrits en les Oficines de Col·locació.  
Article segon. Requisits.  
Per a la concessió de les ajudes caldran els requisits següents:  
1. Que les guarderies infantils estiguen qualificades com a laborals i inscrites en el Registre de Guarderies Infantils Laborals, creat a tal efecte per l?Ordre del Ministerial de 12.2.74. En serà suficient per a la l'acreditació, certificat estès per l?Il·lm. Sr. Director General d'Ocupació i Cooperació.  
2. Haver justificat fefaentment les despeses corresponents a l'any anterior.  
3. Que la guarderia no perceba altres subvencions o ajudes, la quantia de les quals en el seu conjunt en supere el cost total.  
4. Les guarderies hauran de prestar llurs serveis durant un mínim de 10 mesos a l'any amb una jornada de 6 hores diàries i ajustar-se al calendari laboral aprovat anualment per les Direccions Territorials d'aquesta Conselleria.  
Article tercer. Documentació.  
A l?hora de formalitzar-se la sol·licitud haurà d'aportar s'hi la documentació següent:  
1. Instància subscrita pel representant legal de la guarderia o si s'escau, el de la corporació municipal.  
2. Justificants de les despeses hagudes durant els mesos de gener- febrer de l'any en curs pels conceptes següents: salaris i cotització a la Seguretat Social, alimentació, cas de comptar-hi amb menjador, i manteniment.  
3. Relació nominal del personal de la guarderia.  
4. Relació nominal d'alumnes amb indicació de circumstàncies familiars certificada pel titular del Centre Escolar.  
5. Previsió econòmica per a l?exercici en curs on constarà:  
a) Pressupost de despesa desglossat en el conceptes següents:  
- Salaris.  
- Seguretat Social.  
- Alimentació.  
- Manteniment del Centre.  
- Altres despeses.  
b) Pressupost d'ingressos:  
- Quotes satisfetes pels alumnes.  
- Ajudes a percebre d'institucions, entitats o Administracions Públiques.  
- Altres ingressos.  
6. Ajudes percebudes en l?exercici anterior, quantia i procedència.  
La documentació assenyalada en els punts 1, 3, 4, 5 i 6 es realitzarà segons el model que, a l?efecte, facilitaran les Direccions Territorials de la Conselleria de Treball i Seguretat Social.  
Article quart. Procediment.  
1. Les sol·licituds adreçades a l?Il·lm. Sr. Director General d'Ocupació i Cooperació es formalitzaran per exemplar triplicat.  
La presentació es farà en el mes d'abril a la Direcció Territorial de la Conselleria de Treball i Seguretat Social corresponent.  
2. Les Direccions Territorials instruiran l?oportú expedient i verificaran la documentació aportada pel sol·licitant, requerint-lo, segons que preveu l'article 71 de la LPA, quan aquesta estiga incompleta.  
3. Completat l?expedient serà tramés en el termini de 10 dies, en exemplar duplicat, a la Direcció General d'Ocupació i Cooperació acompanyat d'un informe motivat respecte de la petició deduïda.  
Article cinqué. Criteris d'aplicació.  
1. La quantia de les subvencions es determinarà segons el criteris següents:  
a) Ubicació de la guarderia en barri d'actuació preferencial.  
b) Nombre d'alumnes les circumstàncies dels quals s'avinguen al que preveu el punt 2 de l'article primer d'aquesta disposició.  
c) Existència de menjador en el centre i transport escolar.  
d) Proporcionalitat en l?import de les quotes pel que fa als ingressos familiars.  
e) Nombre, titulació i idoneïtat del personal d'atenció directa als xiquets.  
f) Altres ajudes rebudes d'institucions o administracions publiques.  
2. En cap cas la subvenció concedida podrà ser superior al dèficit de gestió del Centre.  
Article sisé. Resolució.  
1. La Direcció General d'Ocupació i Cooperació adoptarà la resolució que pertoque a la vista de l?expedient, de les necessitats reals que se?n desprenguen i de l'aplicació del criteris indicats en l'article anterior.  
2. La Direcció General d'Ocupació i Cooperació podrà demanar els informes dels Organismes i Entitats que crega avinents per a la millor resolució.  
3. La Resolució adoptada es notificarà als interessats segons preveu la vigent LPA, i es remetrà còpia d'aquesta a la Direcció Territorial corresponent.  
Article seté. Pagament.  
La subvenció concedida es farà efectiva en el termes i terminis següents:  
- El 60% inicial, de forma simultània a la notificació de la Resolució concessòria.  
- El 40% restant amb la justificació prèvia de les despeses operades en el primer semestre, llevat dels mesos prèviament justificats.  
Article vuité. Justificació i Seguiment.  
1. La justificació de les despeses suportades durant el segon semestre de l'any haurà de fer-se en el transcurs del mes de febrer de l'any següent.  
2. Aquesta justificació es presentarà per exemplar triplicat en la Direcció Territorial de la Conselleria de Treball i Seguretat Social corresponent acompanyant-hi informe econòmic de l'exercici.  
3. Sense perjudici d'allò assenyalat en els apartats anteriors els titulars de les guarderies subvencionades hauran de tenir a disposició de la Direcció General d'Ocupació i Cooperació els llibres de comptabilitat i la resta de la documentació que tinguen aquests pel que fa als requisits exigits en aquestes normes.  
4. El seguiment i control de les ajudes concedides a l'empara d'aquesta Ordre s'efectuarà a través dels serveis de la Conselleria de Treball i Seguretat Social.  
Article nové. Revocació.  
El falsejament o inexactitud de les dades aportades pels titulars de les guarderies donarà lloc a que, instruït l?oportú expedient i consultats els interessats, la Direcció General d'Ocupació i Cooperació puga declarar la revocació en tot o en part de la subvenció concedida.  
DISPOSICIONS ADDICIONALS  
Primera  
Subsisteix a tots els efectes la Resolució de 9 de maig de 1988, del Director General d'Ocupació i Cooperació de la Conselleria de Treball i Seguretat Social, per la qual s'establien els barris d'actuació preferencial als quals feia referència l'apartat a) del punt primer de l'article sisé de l?Ordre de 6 d'abril de 1988.  
Segona  
La quantia de les ajudes en aquesta Ordre estarà condicionada a l'existència del crèdit pressupostari per a elles disponible en les aplicacions 21.85.458.64.029 i 89.17.655.42.963.  
DISPOSICIO DEROGATORIA  
Queda derogada l?Ordre de 6 d'abril de 1988 de la Conselleria de Treball i Seguretat Social (DOGV de 18 d'abril) per la qual es convocaven les ajudes per a guarderies infantils laborals.  
DISPOSICIO FINAL.  
Aquesta Ordre vigirà l'endemà de la publicació al DOGV.  
No obstant això anterior, tindrà efecte des de l'1 de gener d'enguany.  
València, 3 de febrer de 1989.  
El Conseller de Treball i Seguretat Social,   
MIQUEL DOMENECH 1 PASTOR


Còpia Permalink ELI